Sarkanais mežs

"Sarkanais mežs" ir latviešu daudzsēriju filma, kas tika pārraidīta kanālā LTV1 no 2019. gada 2. marta līdz 11. maijam reizi nedēļā, sestdienās. Tas ir tapis Latvijas valsts simtgades programmas ietvaros.

Daudzsēriju filmas "Sarkanais mežs" projekts 2017. gadā uzvarēja LTV izsludinātajā simtgades seriāla projektu konkursā. Filmas producējošā kompānija SIA "Red Dot Media" iepriekš bijusi iesaistīta LTV seriāla "Māja pie ezera" veidošanā, savukārt producentei Artai Ģigai ir pieredze arī citu liela mēroga televīzijas produktu realizēšanā.

Daudzsēriju filma nominēta 2019. gada Lielā Kristapa balvai septiņās kategorijās, no kurām saņēma divas balvas: kategorijā "Labākais aktieris" (Jēkabs Reinis) un "Labākā TV filma vai seriāls". Vēl filma saņēma Latvijas Sabiedriskā medija 2019. gada balvu "Kilograms kultūras" kategorijā "Kino".

 Sižets 
Daudzsēriju filmas "Sarkanais mežs" notikumi risinās 1949. gadā, kad angļu izlūkdienests MI6 cenšas iegūt informāciju par situāciju Padomju Savienības okupētajā Baltijā. Bijušais leģionārs Vitolds (Jēkabs Reinis) kopā ar citiem latviešiem ikdienā strādā smagu darbu karjeros, bet viņa līgava Velta (Agnese Cīrule) ir medmāsa. Viņi sapņo doties uz ASV, krāj naudu, plāno kāzas un kārto nepieciešamos dokumentus, jo ASV rūpīgi atlasa emigrantus. Taču Vitolds izlemj piedalīties misijā dzimtenē, un cerība mainīt vēsturi maina viņa dzīvi. 

Scenārijs balstīts uz patiesiem notikumiem 20. gadsimta 40.–50. gadu mijā, kad no 1949. līdz 1955. gadam Lielbritānijas un Padomju Savienības specdienestu savstarpējās cīņas lauks  () ietvaros bija arī Latvijas meži un tajā kā aģenti piedalījās arī bēgļi no Baltijas valstīm un Polijas.

 Aktieri 

 Sērijas 
 Nr.seriālā Nosaukums Režisors Scenārists Pirmā pārraide

 Atsauces 

 Ārējās saites 
 Sarkanais mežs IMDB 

Kategorija:Latvijas televīzijas seriāli